b'\n_START_ARTICLE_\nEkstrem havb\xc3\xb8lge\n_START_PARAGRAPH_\nEkstreme havb\xc3\xb8lger eller monsterhavb\xc3\xb8lger er relativt store og spontane havoverfladeb\xc3\xb8lger, som kan s\xc3\xa6nke op til middelstore skibe. De blev f\xc3\xb8r nyt\xc3\xa5rsnat 1995 anset for at v\xc3\xa6re en myte, men er i dag et almindeligt anerkendt f\xc3\xa6nomen. ESA satelliter,_NEWLINE_ _NEWLINE_Project MaxWave,_NEWLINE_ _NEWLINE_og GKSS Research Centre har bekr\xc3\xa6ftet, at disse op til 30 meter h\xc3\xb8je b\xc3\xb8lger eksisterer._NEWLINE_De kan have v\xc3\xa6ret \xc3\xa5rsag til havg\xc3\xa5ende skibes uforklarlige forsvinden. Der har v\xc3\xa6ret spekulationer om, at skoleskibet K\xc3\xb8benhavns forlis skyldtes en s\xc3\xa5dan b\xc3\xb8lge._NEWLINE_En ekstrem havb\xc3\xb8lge er ikke det samme som en tsunami.\n_START_SECTION_\nHistorie\n_START_PARAGRAPH_\nDet er normalt for stormhavb\xc3\xb8lger at n\xc3\xa5 7 meters h\xc3\xb8jde; under ekstreme betingelser kan s\xc3\xa5danne havb\xc3\xb8lger n\xc3\xa5 15 meters h\xc3\xb8jde. Igennem \xc3\xa5rhundreder har maritim folklore fortalt om eksistensen af massive havb\xc3\xb8lger p\xc3\xa5 op til 30 meters h\xc3\xb8jde, som kunne dukke op i havet uden varsel, mod havstr\xc3\xb8mmen og med en anden b\xc3\xb8lgeretning og ofte i klart vejr._NEWLINE_Den f\xc3\xb8rste videnskabeligt anerkendte ekstreme havb\xc3\xb8lge blev m\xc3\xa5lt p\xc3\xa5 den norske boreplatform Draupner-E nyt\xc3\xa5rsnat 1995. Her blev almindelige stormhavb\xc3\xb8lger m\xc3\xa5lt til at v\xc3\xa6re 12 meter, men med en enkelt undtagelse p\xc3\xa5 26 meter._NEWLINE_Som et eksempel blandt mange fik to skibe (Caledonian Star og Bremen) \xc3\xb8delagt deres kommandobroer i Sydatlanten af en 30 meter h\xc3\xb8j ekstrem b\xc3\xb8lge marts 2001._NEWLINE_En anden h\xc3\xa6ndelse skete, da krydstogtsskibet Norwegian Dawn blev ramt af en ekstrem b\xc3\xb8lge kl.6-6.30 den 15. april 2005._NEWLINE_Ekstreme havb\xc3\xb8lger siges at best\xc3\xa5 af en n\xc3\xa6sten lodret v\xc3\xa6g af vand med en dyb forl\xc3\xb8ber, som virker som et havhul for skibet._NEWLINE_ _NEWLINE_Et skibsskrog, som m\xc3\xb8der en ekstrem havb\xc3\xb8lge af en s\xc3\xa5dan styrke, antages ikke at kunne klare det \xe2\x80\x93 skroget er ikke bygget til det, og skibet vil normalt synke p\xc3\xa5 sekunder efter et m\xc3\xb8de med en ekstrem havb\xc3\xb8lge._NEWLINE_Videnskaben har gennem l\xc3\xa6ngere tid afvist eksistensen af ekstreme havb\xc3\xb8lger, fordi den dav\xc3\xa6rende line\xc3\xa6re teori statistisk kun sandsynliggjorde havb\xc3\xb8lger p\xc3\xa5 mere end 15 meters h\xc3\xb8jde \xc3\xa9n gang hver 10.000 \xc3\xa5r._NEWLINE_ _NEWLINE_Det viser sig, at h\xc3\xb8je b\xc3\xb8lger (f.eks. mere end 27 meter) sandsynligvis er ret almindelige i forbindelse med orkaner._NEWLINE_Satellitbilleder har i de senere \xc3\xa5r videnskabeligt bekr\xc3\xa6ftet, at havb\xc3\xb8lger med 30 meters h\xc3\xb8jde er mere almindelige, end statistikken for den line\xc3\xa6re teori forudsiger. Faktisk forekommer de ekstreme havb\xc3\xb8lger mange gange hvert \xc3\xa5r._NEWLINE_ _NEWLINE_Dette har for\xc3\xa5rsaget en revision af \xc3\xa5rsagen til de ekstreme havb\xc3\xb8lgers eksistens._NEWLINE_En ekstrem havb\xc3\xb8lge er kun et lokalt f\xc3\xa6nomen, som kun optr\xc3\xa6der langt ude p\xc3\xa5 dybt hav.'